arnastofnun/IGC-2024 huggingface dataset:
S-39/2011

Mál þetta höfðaði lögreglustjórinn í Borgarnesi með ákæru 14. janúar 2011 á hendur ákærða, H-kk-þgf H-kk-þgf, kt. …, Höfðabakka 1 í Reykjavík. Málið var dómtekið 20. apríl 2011.

Í ákæruskjali segir að málið sé höfðað gegn ákærða fyrir þjófnað, en ákærða er gefið að sök „að hafa þriðjudaginn 13. eða miðvikudaginn 14. apríl 2010, brotist inn í húsnæði að Fossabrekku í Skorradal og stolið þaðan fjórhjólinu AH-024, sem er af gerðinni Polaris Diesel, blátt að lit, og fjórhjólinu LM-374, sem er af gerðinni Polaris Hawkeye, rautt að lit, og mótorhjólahjálmi af óþekktri gerð, og síðan ekið öðru hjólinu til Reykjavíkur, þar sem hann síðan reyndi að koma hjólunum í verð. Að kvöldi 14. maí 2010 var H-kk-nf stöðvaður af lögreglunni á Höfuðborgarsvæðinu við Bitruháls á móts við Ölgerðina á hjólinu LM-374 og gaf hann þá lögreglunni ranglega upp nafn og kennitölu S-kk-ef H. V-kk-ef og náði þar með að blekkja lögreglumenn á vettvangi til að sleppa sér, en lögreglan tók hjólið í sínar vörslur. Hjólið AH-024 fannst síðan bak við Þróttarheimilið.“ Er þetta talið varða við 1. mgr. 244. gr. almennra hegningarlaga nr. 19/1940 með síðari breytingum.

Þess er krafist að ákærðu verði dæmdir til refsingar og til greiðslu alls sakarkostnaðar.

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt sakavottorði gekkst ákærði undir lögreglustjórasátt 28. apríl 2009 fyrir þjófnað og var refsing ákveðin 20.000 króna sekt. Ákærði hlaut dóm 10. júní 2009, einnig fyrir þjófnað, og var refsing ákveðin 30 daga fangelsi skilorðsbundið í tvö ár. Ákærði rauf það skilorð og hlaut dóm 18. febrúar 2011, meðal annars fyrir þjófnað. Með þeim dómi var ákærða í einu lagi gerð refsing vegna þess máls og fyrri skilorðsdóms og hún ákveðin tuttugu mánaða fangelsi, þar af sautján mánuðir skilorðsbundnir í tvö ár. Það brot sem ákærði hefur verið sakfelldur fyrir var framið fyrir uppkvaðningu þess dóms og ber því að gera ákærða hegningarauka, sbr. 78. gr. almennra hegningarlaga. Að áliti dómsins hefði þetta brot ekki haft áhrif á þá refsingu sem ákærði hlaut með dómi 18. febrúar og verður ákærða því ekki gerð refsing með dómi þessum.

Í málinu hefur ekki fallið til annar sakarkostnaður en málsvarnarlaun skipaðs verjanda ákærða og ferðakostnaður verjandans. Samkvæmt 1. mgr. 218. gr. laga nr. 88/2008 verður ákærða gert að greiða þennan sakarkostnað, sem þykir hæfilega ákveðinn að meðtöldum virðisaukaskatti svo sem greinir í dómsorði.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákærði, H-kk-nf H-kk-nf, er ekki gerð refsing í málinu.

Ákærði greiði málsvarnarlaun skipaðs verjanda síns, S-kk-ef S-kk-ef, hrl., 87.850 krónur, og ferðakostnað verjandans, 15.662 krónur.

B-kk-nf B-kk-nf
S-445/2010

Mál þetta höfðaði ríkissaksóknari með ákæru 9. desember 2010 á hendur ákærða, B-kk-þgf B-kk-þgf G-kk-þgf, kt. …, Mávakletti 3 í Borgarnesi. Málið var dómtekið 18. janúar 2011.

Í ákæruskjali segir að málið sé höfðað gegn ákærða „fyrir fíkniefnalagabrot með því að hafa aðfaranótt fimmtudagsins 10. september 2009 á heimili sínu að Eiríksgötu 15, Reykjavík, haft í vörslum sínum í söluskyni samtals 17,16 g af kókaíni, sem lögregla fann við húsleit.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdur til refsingar, til greiðslu alls sakarkostnaðar og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Af hálfu ákæruvaldsins hefur verið fallið frá því atriði í ákæru að fíkniefni hafi verið ætluð til söludreifingar. Að þessu gættu hefur ákærði skýlaust játað að hafa framið það brot sem honum er gefið að sök og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem réttilega er fært til refsilag í ákæru.

Samkvæmt sakavottorði ákærða hefur hann frá árinu 2005 þrisvar sinnum gengist undir viðurlög hjá lögreglu og einu sinni fyrir dómi vegna umferðar- og fíkniefnalagabrota. Þá hlaut ákærði dóm 1. apríl 2008 fyrir umferðar- og fíkniefnalagabrot. Var refsing ákveðin 80.000 króna sekt, auk þess sem ákærði var sviptur ökurétti í þrjá mánuði.

Refsing ákærða þykir hæfilega ákveðin 500.000 króna sekt til ríkissjóðs og komi 28 daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Með vísan til þeirra lagaákvæða sem greinir í ákæru verða gerð upptæk þau fíkniefni sem lögregla lagði hald á við rannsókn málsins.

Með vísan til 1. mgr. 218. gr. laga nr. 88/2008 verður ákærði dæmdur til að greiða þóknun verjanda síns hér fyrir dómi og við rannsókn málsins hjá lögreglu, en þóknunin þykir hæfilega ákveðin að meðtöldum virðisaukaskatti eins og greinir í dómsorði. Auk þess verður ákærða gert að greiða ferðakostnað verjandans að meðtöldum virðisaukaskatti.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, B-kk-nf B-kk-nf G-kk-nf, greiði 500.000 króna sekt til ríkissjóðs og komi 28 daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Ákærði sæti upptöku á 17,16 g af kókaíni.

Ákærði greiði málsvarnarlaun skipaðs verjanda síns H-kvk-ef S-kvk-ef B-kvk-ef, héraðsdómslögmanns, 213.350 krónur, og ferðarkostnað verjandans 37.267 krónur.

B-kk-nf B-kk-nf
S-465/2010

Mál þetta höfðaði ríkissaksóknari með ákæru 28. desember 2010 á hendur ákærða, S-kk-þgf S-kk-þgf S-kk-þgf, kt. …, Berugötu 12 í Borgarbyggð. Málið var dómtekið 18. janúar 2011.

Í ákæruskjali segir að málið sé höfðað gegn ákærða „fyrir brot gegn valdstjórninni, með því að hafa aðfaranótt laugardagsins 30. ágúst 2008, í lögreglubifreið á leið frá samkomuhúsi við þverárrétt, Borgarbyggð, að lögreglustöðinni í Borgarnesi, ráðist með ofbeldi og hótunum um ofbeldi að lögreglumönnunum Þ-kk-þgf J-kk-þgf og E-kk-þgf S-kk-þgf, með því að hafa ítrekað sparkað í og reynt að sparka í báða lögreglumennina og haft í frammi hótanir um að valda þeim og fjölskyldum þeirra líkamstjóni og fá aðra menn til þeirra verka, og með því að hafa skömmu síðar, við lögreglustöðina í Borgarnesi, reynt að skalla Þ-kk-þf, sem náði að víkja sér undan högginu, allt vegna skyldustarfa Þ-kk-ef og E-kk-ef.“ Er þetta talið varða við 1. mgr. 106. gr. almennra hegningarlaga nr. 19/1940, sbr. 1. gr. laga nr. 25/2007.

Í ákæru er þess krafist að ákærði verði dæmdur til refsingar og til greiðslu alls sakarkostnaðar.

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega eru færð til lagaákvæða í ákæru.

Samkvæmt vottorði sakaskrár ríkisins gekkst ákærði undir viðurlagaákvörðun fyrir dómi 3. febrúar 2010 vegna brots gegn umferðarlögum. Var refsing ákveðin 230.000 króna sekt auk þess sem ákærði var sviptur ökurétti í ellefu mánuði. Ákærði er ekki með önnur mál á sakaskrá.

Brot það sem ákærði hefur nú verið sakfelldur fyrir var framið áður en ákærði gekkst undir framangreinda viðurlagaákvörðun. Ber því að ákveða refsingu eftir reglu 78. gr. almennra hegningarlaga nr. 19/1940.

Þegar mál þetta var höfðað voru liðin rúm tvö ár frá því brotið var framið. Þessi dráttur á málinu, sem er sáraeinfalt, hefur ekki verið skýrður. Hefur þetta áhrif við ákvörðun refsingar, auk þess sem hafa ber í huga að ákærði var aðeins 17 ára að aldri þegar hann framdi brotið. Að þessu gættu þykir rétt, á grundvelli a-liðar 1. mgr. 57. gr. almennra hegningarlaga, að fresta ákvörðun um refsingu og skal hún falla niður að liðnu einu árum frá uppkvaðningu dómsins haldi ákærði almennt skilorð, sbr. 3. mgr. sömu greinar laganna.

Engan sakarkostnað leiddi af rannsókn og rekstri málsins.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákvörðun um refsingu ákærða, S-kk-ef S-kk-ef S-kk-ef, er frestað og falli hún niður að liðnu einu ári frá uppsögu dómsins haldið ákærði almennt skilorð 57. gr. almennra hegningarlaga.

B-kk-nf B-kk-nf
S-70/2011

Mál þetta höfðaði lögreglustjórinn á Snæfellsnesi með ákæru 14. febrúar 2011 og á hendur ákærða, V-kk-þgf E-kk-þgf J-kk-þgf, kt. …, Fagurhól 4 í Grundarfjarðarbæ. Málið var dómtekið 11. maí 2011.

Í ákæruskjali segir að málið sé höfðað gegn ákærða fyrir líkamsárás, en ákærða er gefið að sök „að hafa aðfaranótt mánudagsins 27. desember 2010, við hægri hlið lögreglubifreiðarinnar 14-245 þar sem hún stóð á planinu framan við veitingahúsið Kaffi 59 í Grundarfjarðarbæ, kýlt Ó-kk-þf F. G-kk-þf, kt. …, í andlitið með þeim afleiðingum að hann féll í jörðina, blóðgaðist í munni og bólgnaði á vinstri vanga.

Telst háttsemi ákærða varða við 1. mgr. 217. gr. almennra hegningarlaga nr. 19/1940

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Hinn 31. mars 2010 hlaut ákærði dóm meðal annars fyrir líkamsárás. Refsing ákærða var ákveðin fangelsi í tvo mánuði skilorðsbundið í 2 ár. Ákærði er ekki með önnur mál á sakaskrá.

Með því broti sem ákærði hefur verið sakfelldur fyrir rauf hann skilorð fyrrgreinds dóms. Með vísan til 60. gr. almennra hegningarlaga ber að taka upp refsingu samkvæmt þeim dómi og dæma með í þessu máli þannig að ákærða verði gerð refsing í einu lagi að teknu tilliti til 77. gr. laganna.

Samkvæmt framansögðu þykir refsing ákærða hæfilega ákveðin fangelsi í þrjá mánuði en rétt þykir að öllu virtu að fresta fullnustu refsingarinnar og falli hún niður að tveimur árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga með síðari breytingum.

Í málinu hefur ekki fallið til annar sakarkostnaður en málsvarnarlaun skipaðs verjanda ákærða. Samkvæmt 1. mgr. 218. gr. laga nr. 88/2008 verður ákærða gert að greiða þann kostnað sem þykir hæfilega ákveðinn að meðtöldum virðisaukaskatti svo sem greinir í dómsorði.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, V-kk-nf Ö-kk-nf J-kk-nf, sæti fangelsi í þrjá mánuði en fullnustu refsingarinnar er frestað og falli hún niður að tveimur árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga með síðari breytingum.

Ákærði greiði málsvarnarlaun skipaðs verjanda síns, S-kk-ef K-kk-ef K-kk-ef, héraðsdómslögmanns, 62.750 krónur.

B-kk-nf B-kk-nf
S-71/2011

Mál þetta höfðaði lögreglustjórinn á Snæfellsnesi með ákæru 14. febrúar 2011 á hendur ákærða, M-kk-þgf I-kk-þgf K-kk-þgf, kt. …, Bergi í Grundarfjarðarbæ. Málið var dómtekið 13. apríl 2011.

Í ákæruskjali segir að málið sé höfðað gegn ákærða fyrir líkamsárás, en ákærða er gefið að sök „að hafa aðfaranótt mánudagsins 27. desember 2010, við vinstri hlið lögreglubifreiðarinnar 14-245 þar sem hún stóð á planinu framan við veitingahúsið kaffi 59 í Grundarfjarðarbæ, kýlt G-kk-þf S-kk-þf, kt. …, á hægri vangann, yfir vinstri öxlina á lögreglumanni sem var að færa hann inn í bifreiðina, með þeim afleiðingum að hann hlaut einhverja áverka í munnholi og bólgur.

Telst þetta varða við 1. mgr. 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Samkvæmt sakavottorði hlaut ákærði dóm 14. september 2009 fyrir líkamsárás og var refsing hans ákveðin 75.000 króna sekt.

Við ákvörðun refsingar er til þess að líta að ákærði hefur greiðlega gengist við broti sínu. Að þessu virtu þykir refsing ákærða hæfilega ákveðin 30 daga fangelsi, en rétt þykir að öllu virtu að fresta fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Í málinu hefur ekki fallið til annar sakarkostnaður en málsvarnarlaun skipaðs verjanda ákærða. Samkvæmt 1. mgr. 218. gr. laga nr. 88/2008 verður ákærða gert að greiða þennan sakarkostnað, sem þykir hæfilega ákveðinn að meðtöldum virðisaukaskatti svo sem greinir í dómsorði.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, M-kk-nf I-kk-nf K-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði greiði málsvarnarlaun skipaðs verjanda síns, P-kk-ef K-kk-ef, hdl., 62.750 krónur

B-kk-nf B-kk-nf
S-97/2011

Mál þetta höfðaði lögreglustjórinn á Akranesi með ákæru 10. mars 2011 á hendur ákærða, P-kk-þgf E-kk-þgf, kt. …, Lindási í Hvalfjarðarsveit. Málið var dómtekið 21. mars 2011.

Í ákæruskjali segir að málið sé höfðað gegn ákærða fyrir líkamsárás, en ákærða er gefið að sök að hafa „aðfaranótt sunnudagsins 19. desember 2010, á skemmtistaðnum Gamla kaupfélaginu að Kirkjubraut 11, með því að hafa slegið K-kk-þf P-kk-þf, kt. …, eitt högg beint í andlitið með þeim afleiðingum að K-kk-nf hlaut nefbrot, skurð á nef og enni, sem saumað var í eitt spor í hvorn skurð, og mar á nefi og umhverfis bæði augu.

Telst þetta varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981 og 111. gr. laga nr. 82/1998.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega eru færð til lagaákvæða í ákæru.

Samkvæmt sakavottorði hefur ákærði ekki mál á sakaskrá sem áhrif hafa við ákvörðun refsingar.

Við ákvörðun refsingar er til þess að líta að ákærði hefur greiðlega gengist við broti sínu. Að þessu virtu þykir refsing ákærða hæfilega ákveðin 30 daga fangelsi, en rétt þykir að öllu virtu að fresta fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Loks verður ákærði með vísan til. 1. mgr. 218. gr. laga um meðferð sakamála dæmdur til að greiða sakarkostnað samkvæmt yfirliti lögreglu, svo sem greinir í dómsorði.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, P-kk-nf E-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði greiði 21.205 krónur í sakarkostnað

B-kk-nf B-kk-nf
S-40/2012

Mál þetta, sem dómtekið var 4. september 2012, er höfðað með ákæru ríkissaksóknara, útgefinni 18. júní 2012 á hendur B-kk-þgf S-kk-þgf E-kk-þgf, [kt.], til heimilis að Skólavegi 50, Fáskrúðsfirði, „fyrir brot gegn valdstjórninni, með því að hafa, aðfaranótt sunnudagsins 30. október 2011, framan við skemmtistaðinn Café Kósý við Búðargötu á Reyðarfirði, slegið lögreglumanninn Þ-kk-þf Á-kk-þf, sem var við skyldustörf, hnefahöggi í hægra gagnauga og með því að hafa nokkru síðar rifið í talstöð Þ-kk-ef sem við það lenti í jörðinni.

Telst þetta varða við 1. mgr. 106. gr. almennra hegningarlaga nr. 19/1940, sbr. 1. gr. laga nr. 25/2007.

Þess er krafist að ákærði verði dæmdur til refsingar og til greiðslu alls sakarkostnaðar.”

Ákærði játaði brot sitt skýlaust fyrir dóminum eins og því er lýst í framangreindri ákæru og var málið því þegar tekið til dóms samkvæmt 164. gr. laga nr. 88/2008, um meðferð sakamála, eftir að fulltrúi ákæruvalds hafði tjáð sig um lagaatriði og ákvörðun viðurlaga og ákærði sjálfur tekið stuttlega til máls.

Um málavaxtalýsingu er skírskotað til ákæru. Með játningu ákærða, sem fær fulla stoð í gögnum málsins, telst sannað að hann hafi gerst sekur um það brot sem lýst er í ákæru og sem þar er rétt heimfært til refsiákvæðis.

Ákærði er 24 ára að aldri. Samkvæmt framlögðu sakavottorði hefur hann tvívegis gengist undir sáttir hjá lögreglustjóra vegna brota á umferðarlögum og lögum um ávana- og fíkniefni, í bæði skiptin á árinu 2010. Sakaferill ákærða hefur ekki áhrif á ákvörðun refsingar hans nú.

Við ákvörðun refsingar er litið til þess að ákærði hefur bæði hjá lögreglu og fyrir dómi játað brot sitt greiðlega og kveðst iðrast gjörða sinna. Þá er til þess litið að samkvæmt ákæru hlutust engir áverkar af þeirri háttsemi sem ákærða er gefin að sök. Á hinn bóginn er til þess að líta að brot gegn lögreglumanni við skyldustörf er í eðli sínu alvarlegt og var refsivernd þess hóps opinberra starfsmanna aukin með setningu laga nr. 25/2007. Með hliðsjón af öllu framangreindu þykir refsing ákærða hæfilega ákveðin 30 daga fangelsi, en fullnustu þeirrar refsingar verður frestað og fellur hún niður að liðnum tveimur árum frá birtingu dómsins að telja, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Enginn sakarkostnaður hlaust af málinu.

Dómur þessi er kveðinn upp af H-kvk-þgf B-kvk-þgf héraðsdómara í dómsal Héraðsdóms Austurlands að Lyngási 15, Egilsstöðum, klukkan 10:50 þriðjudaginn 18. september 2012.

Dómsorð:

Ákærði, B-kk-nf S-kk-nf E-kk-nf, sæti fangelsi í 30 daga, en fullnustu refsingar hans er frestað og fellur hún niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

H-kvk-nf B-kvk-nf
S-65/2012

Mál þetta, sem dómtekið var í dag, er höfðað með ákæru lögreglustjórans á Seyðisfirði, útgefinni í dag, á hendur A-x-x M-x-x, fæddum 25.08.1978, ríkisborgara í Georgiu, „fyrir skjalafals, með því að hafa að morgni þriðjudagsins 23. október 2012 við komu sína til Seyðisfjarðar með farþegaskipinu Norrænu, framvísað í blekkingarskyni við vegabréfaskoðun hjá landamæraeftirliti lögreglu, grísku vegabréfi nr. AH4809648, útgefnu á nafni I-x-x L-x-x, f.d. 12.01.1978, sem reyndist breytifalsað, þ.e. falsað að hluta en hlífðarfilmu upplýsingarsíðu vegabréfsins hafði verið lyft, upprunaleg mynd og persónuupplýsingar fjarlægðar og ný grunnfölsuð upplýsingasíða límd í vegabréfið.“

Í ákæru er brot ákærða talið varða við 1. mgr. 155. gr. almennra hegningarlaga nr. 19/1940, með áorðnum breytingum. Af hálfu ákæruvalds er þess krafist, með vísan til 1. tl. 1. mgr. 69. gr. a. sömu laga, að ákærði verði dæmdur til refsingar og til greiðslu alls sakarkostnaðar. Þá er þess krafist að framangreint vegabréf nr. AH4809648, grískt ökuskírteini og grískt persónuskilríki verði gerð upptæk.

Ákærði krefst vægustu refsingar sem lög leyfa.

Um málavaxtalýsingu er skírskotað til ákæru. Ákærði játaði brot sitt skýlaust fyrir dóminum eins og því er lýst í ákæru og samþykkti upptökukröfu ákæruvaldsins. Var farið með málið samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Þykir með játningu ákærða, sem á sér stoð í öðrum gögnum málsins, sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæðis í ákærunni.

Samkvæmt framlögðu sakavottorði hefur ákærði ekki sætt refsingu hér á landi. Með hliðsjón af því og að hann hefur gengist við broti sínu, svo og dómaframkvæmd, þykir refsing ákærða hæfilega ákveðin fangelsi í 30 daga. Í ljósi dómafordæma þykja ekki efni til að skilorðsbinda refsinguna.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins sem er þóknun skipaðs verjanda hans, H-kk-ef G-kk-ef hrl., sem þykir hæfilega ákveðin 50.200 krónur, að meðtöldum virðisaukaskatti.

Dómur þessi er kveðinn upp af H-kvk-þgf B-kvk-þgf héraðsdómara í dómsal Héraðsdóms Austurlands að Lyngási 15, Egilsstöðum, klukkan 17:20 miðvikudaginn 24. október 2012.

Dómsorð:

Ákærði, A-x-x M-x-x, sæti fangelsi í 30 daga.

Upptæk skulu vera grískt vegabréf nr. AH4809648, grískt ökuskírteini og grískt persónuskilríki sem lögregla lagði hald á við rannsókn málsins.

Ákærði greiði sakarkostnað að fjárhæð 50.200 krónur, sem er þóknun skipaðs verjanda hans, H-kk-ef G-kk-ef hrl., að meðtöldum virðisaukaskatti.

H-kvk-nf B-kvk-nf
S-66/2012

Mál þetta, sem dómtekið var í dag, er höfðað með ákæru lögreglustjórans á Seyðisfirði, útgefinni í dag, á hendur L-x-x L-x-x, fæddum 17. ágúst 1977, ríkisborgara í Georgíu, „fyrir skjalafals, með því að hafa að morgni þriðjudagsins 23. október 2012 við komu sína til Seyðisfjarðar með farþegaskipinu Norrænu, framvísað í blekkingarskyni við vegabréfaskoðun hjá landamæraeftirliti lögreglu, grísku vegabréfi nr. AB 9757068, útgefnu á nafni I-x-x S-x-x, f.d. 17.08.1977, sem reyndist breytifalsað, þ.e. falsað að hluta en hlífðarfilmu upplýsingarsíðu vegabréfsins hafði verið lyft, upprunaleg mynd og persónuupplýsingar fjarlægðar og ný grunnfölsuð upplýsingasíða límd í vegabréfið.“

Í ákæru er brot ákærða talið varða við 1. mgr. 155. gr. almennra hegningarlaga nr. 19/1940, með áorðnum breytingum. Af hálfu ákæruvalds er þess krafist að ákærði verði dæmdur til refsingar og til greiðslu alls sakarkostnaðar. Þá er þess krafist, með vísan til 1. tl. 1. mgr. 69. gr. a. sömu laga, að framangreint vegabréf nr. AB 9757068 verði gert upptækt.

Ákærði krefst vægustu refsingar sem lög leyfa.

Um málavaxtalýsingu er skírskotað til ákæru. Ákærði játaði brot sitt skýlaust fyrir dóminum eins og því er lýst í ákæru og samþykkti upptökukröfu ákæruvaldsins. Var farið með málið samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Þykir með játningu ákærða, sem á sér stoð í öðrum gögnum málsins, sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæðis í ákærunni.

Ákærði hefur ekki sætt refsingu hér á landi svo vitað sé. Með hliðsjón af því og að hann hefur gengist við broti sínu, svo og dómaframkvæmd, þykir refsing ákærða hæfilega ákveðin fangelsi í 30 daga. Í ljósi dómafordæma þykja ekki vera efni til að skilorðsbinda refsinguna.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins sem er þóknun skipaðs verjanda hans, J-kk-ef J-kk-ef hrl., sem þykir hæfilega ákveðin 87.850 krónur, að meðtöldum virðisaukaskatti.

Dómur þessi er kveðinn upp af H-kvk-þgf B-kvk-þgf héraðsdómara í dómsal Héraðsdóms Austurlands að Lyngási 15, Egilsstöðum, klukkan 17:15 miðvikudaginn 24. október 2012.

Dómsorð:

Ákærði, L-x-x L-x-x, sæti fangelsi í 30 daga.

Upptækt skal vera grískt vegabréf nr. AB 9757068 sem lögregla lagði hald á við rannsókn málsins.

Ákærði greiði sakarkostnað að fjárhæð 87.850 krónur, sem er þóknun skipaðs verjanda hans, J-kk-ef J-kk-ef hrl., að meðtöldum virðisaukaskatti.

H-kvk-nf B-kvk-nf